**Szászváros története**

**Szászváros** ([románul](https://hu.wikipedia.org/wiki/Rom%C3%A1n_nyelv) *Orăștie* [o̞rəʃ'tie̞], [németül](https://hu.wikipedia.org/wiki/N%C3%A9met_nyelv) *Broos*, [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) *Bros*, [latinul](https://hu.wikipedia.org/wiki/Latin_nyelv) *Saxopolis*) [megyei jogú város](https://hu.wikipedia.org/wiki/Munic%C3%ADpium_(Rom%C3%A1nia))[Romániában](https://hu.wikipedia.org/wiki/Rom%C3%A1nia), [Erdélyben](https://hu.wikipedia.org/wiki/Erd%C3%A9ly), [Hunyad megyében](https://hu.wikipedia.org/wiki/Hunyad_megye).

A [Kenyérmező](https://hu.wikipedia.org/wiki/Keny%C3%A9rmez%C5%91) nyugati peremén, az [E68-as főút](https://hu.wikipedia.org/wiki/E68_(eur%C3%B3pai_%C3%BAt)) mentén, a [Marostól](https://hu.wikipedia.org/wiki/Maros) öt km-re délre, [Dévától](https://hu.wikipedia.org/wiki/D%C3%A9va) 24 km-re keletre, [Gyulafehérvártól](https://hu.wikipedia.org/wiki/Gyulafeh%C3%A9rv%C3%A1r) 50 km-re délnyugatra fekszik. Vasútállomása a városon kívül, a központtól három km-re északkeletre található.

[Magyarul](https://hu.wikipedia.org/wiki/Magyar_nyelv) kezdetben csak *Váras*nak nevezték ([1224](https://hu.wikipedia.org/wiki/1224)-ben, az [Andreanumban](https://hu.wikipedia.org/wiki/Andreanum) *Waras,* [1291](https://hu.wikipedia.org/wiki/1291)-ben *Wrasio,* [1302](https://hu.wikipedia.org/wiki/1302)-ben *Warasium,* [1332](https://hu.wikipedia.org/wiki/1332)-ben *Varosio,* [1403](https://hu.wikipedia.org/wiki/1403)-ban *Brasium*), folyóvizét pedig *Városvíz*nek (ma *Szászvárosvíz*). A *vár* vagy a mai várat megelőző [földvárra](https://hu.wikipedia.org/wiki/F%C3%B6ldv%C3%A1r_(%C3%A9p%C3%ADtm%C3%A9ny)) utal, vagy egy még föltáratlan másikra, amelyet a várostól nyugatra fekvő dombon sejtenek. Előtagját [szász](https://hu.wikipedia.org/wiki/Erd%C3%A9lyi_sz%C3%A1szok) telepeseiről kapta, így először [1421](https://hu.wikipedia.org/wiki/1421)-ben említik: *Zazwaros.* A [román](https://hu.wikipedia.org/wiki/Rom%C3%A1n_nyelv) *Orăștie* a magyar névből alakult ki, a szókezdő bilabiális zöngés spiráns *(β)* vokalizálódásával (vö. román *oraș* 'város'), de a végződés eredete kérdéses. A [német](https://hu.wikipedia.org/wiki/N%C3%A9met_nyelv) név vagy szintén a magyar *Város*ból, vagy pedig középkori védőszentjének, [Szent Ambrusnak](https://hu.wikipedia.org/wiki/Szent_Ambrus) a nevéből való.

Története

Helyén már a [szászok](https://hu.wikipedia.org/wiki/Erd%C3%A9lyi_sz%C3%A1szok) beköltözése előtt is település létezett. Korábbi lakossága helyére a [12. század](https://hu.wikipedia.org/wiki/12._sz%C3%A1zad) második felében szászok települtek. [1224](https://hu.wikipedia.org/wiki/1224)-ben az [Andreanum](https://hu.wikipedia.org/wiki/Andreanum" \o "Andreanum) mint a [Királyföld](https://hu.wikipedia.org/wiki/Kir%C3%A1lyf%C3%B6ld) nyugati végpontját nevezte meg (a keleti [Barót](https://hu.wikipedia.org/wiki/Bar%C3%B3t) volt). [1239](https://hu.wikipedia.org/wiki/1239) körül [ferencesek](https://hu.wikipedia.org/wiki/Ferencesek" \o "Ferencesek) telepedtek le a városban és feltehetőleg ők alapították első iskoláját is, amely [1332](https://hu.wikipedia.org/wiki/1332)-ben már működött. [1309](https://hu.wikipedia.org/wiki/1309)-ben dékanátus vagy káptalan székhelye volt. A körülötte létrejött [Szászvárosszéket](https://hu.wikipedia.org/wiki/Sz%C3%A1szv%C3%A1rossz%C3%A9k" \o "Szászvárosszék) először [1334](https://hu.wikipedia.org/wiki/1334)-ben említették. A városban ekkor 344 füstöt írtak össze, tehát kb. 1376 lakosa volt. [1376](https://hu.wikipedia.org/wiki/1376)-ban 25 mesterséget űztek a városban a 19 [céhbe](https://hu.wikipedia.org/wiki/C%C3%A9h) tömörült mesteremberek.

[1479](https://hu.wikipedia.org/wiki/1479)-ben a [Maros](https://hu.wikipedia.org/wiki/Maros) völgyén benyomuló [török](https://hu.wikipedia.org/wiki/Oszm%C3%A1n_Birodalom) csapatok elpusztították a várost. A lakosságon belül valószínűleg ugyan továbbra is többségben maradtak a szászok, de új elemként megjelentek az ekkor beköltözött magyar és román polgárok. [1486](https://hu.wikipedia.org/wiki/1486)-tól magyarok és románok is helyet foglaltak a városi tanácsban. [1491](https://hu.wikipedia.org/wiki/1491)-ben királyi rendelet írta elő, hogy a várost paritásos alapon vezessék szászok és magyarok. A [királybírót](https://hu.wikipedia.org/w/index.php?title=Kir%C3%A1lyb%C3%ADr%C3%B3&action=edit&redlink=1) már [1464](https://hu.wikipedia.org/wiki/1464) óta maga a város választhatta. Ezután az évente cserélődő királybírói és [székbírói](https://hu.wikipedia.org/w/index.php?title=Sz%C3%A9kb%C3%ADr%C3%B3&action=edit&redlink=1) tisztség egyikét mindig a magyarok, a másikát a szászok jelöltje töltötte be. A céhek élén is felváltva álltak magyar és szász céhmesterek. [1504](https://hu.wikipedia.org/wiki/1504)-ben a [havasalföldi](https://hu.wikipedia.org/wiki/Havasalf%C3%B6ld) származású Istvánt, [Oláh Miklós](https://hu.wikipedia.org/wiki/Ol%C3%A1h_Mikl%C3%B3s_(%C3%A9rsek)) apját választották a város bírájává, az [1520-as években](https://hu.wikipedia.org/wiki/1520-as_%C3%A9vek) pedig testvérét, Mátét királybíróvá.

[1509](https://hu.wikipedia.org/wiki/1509)-ben [Temesvárról](https://hu.wikipedia.org/wiki/Temesv%C3%A1r), [Lippáról](https://hu.wikipedia.org/wiki/Lippa" \o "Lippa), [Borosjenőről](https://hu.wikipedia.org/wiki/Borosjen%C5%91" \o "Borosjenő) és a [Bánátból](https://hu.wikipedia.org/wiki/B%C3%A1ns%C3%A1g) a török ellen menekülő magyarok költöztek a városba. [1532](https://hu.wikipedia.org/wiki/1532)-ben 161 portáját írták össze. A város reformációjának pontos dátumát nem ismerjük, de valószínű, hogy a többi szász székhez hasonlóan korán végbement. Az első biztos adat arra nézve, hogy Szászváros elfogadta a megtisztított hitet, a [16. század](https://hu.wikipedia.org/wiki/16._sz%C3%A1zad) közepe tájáról származik: [Károlyi Boldi Sebestyén](https://hu.wikipedia.org/w/index.php?title=K%C3%A1rolyi_Boldi_Sebesty%C3%A9n&action=edit&redlink=1), a [lutheri](https://hu.wikipedia.org/wiki/Luther) irányhoz közel álló prédikátor, a [gyulafehérvári](https://hu.wikipedia.org/wiki/Gyulafeh%C3%A9rv%C3%A1r) iskola egykori rektora [1558](https://hu.wikipedia.org/wiki/1558)-ban kezdte el szolgálatát a városban. A [kálvini reformációt](https://hu.wikipedia.org/wiki/K%C3%A1lvinizmus) követően egykori plébániatemplomának papja a református irányt követte, de külön lelkészt tartottak a lutheránus vallás mellett maradt szászok is. [1581](https://hu.wikipedia.org/wiki/1581)-ben már biztosan létezett [unitárius](https://hu.wikipedia.org/wiki/Unit%C3%A1rius_vall%C3%A1s) egyháza, igaz, valószínűleg csak a következő század első feléig. És mivel a [Hunyad megyei](https://hu.wikipedia.org/wiki/Hunyad_v%C3%A1rmegye) kálvinizmus szellemi központjává lett, jórészt innen irányították a románság reformációját is. [1582](https://hu.wikipedia.org/wiki/1582)-ben itt nyomtatta ki [Tordasi Mihály](https://hu.wikipedia.org/w/index.php?title=Tordasi_Mih%C3%A1ly&action=edit&redlink=1) püspök felügyelete alatt Șerban Coresi és Marian diák a [Szászvárosi Ószövetséget](https://hu.wikipedia.org/wiki/Sz%C3%A1szv%C3%A1rosi_%C3%93sz%C3%B6vets%C3%A9g" \o "Szászvárosi Ószövetség), [Mózes](https://hu.wikipedia.org/wiki/M%C3%B3zes) első két könyvének [román](https://hu.wikipedia.org/wiki/Rom%C3%A1n_nyelv) fordítását.

[1572](https://hu.wikipedia.org/wiki/1572)-ben [Báthori István](https://hu.wikipedia.org/wiki/B%C3%A1thory_Istv%C3%A1n) a szászok követelésére újra elrendelte, hogy a városi tanácsba a magyarok és a szászok egyenlő számú képviselőt válasszanak. [1585](https://hu.wikipedia.org/wiki/1585). [május 11](https://hu.wikipedia.org/wiki/M%C3%A1jus_11.)-én a városban halt meg [Geszti Ferenc](https://hu.wikipedia.org/w/index.php?title=Geszti_Ferenc&action=edit&redlink=1) erdélyi főkapitány és a Szászvárosi Ószövetség mecénása; állítólag [Giorgio Biandrata](https://hu.wikipedia.org/wiki/Giorgio_Biandrata" \o "Giorgio Biandrata) mérgeztette meg. [1602](https://hu.wikipedia.org/wiki/1602)–[1603](https://hu.wikipedia.org/wiki/1603) telén négyszáz, Elias Tech parancsnoksága alatt álló császári zsoldost szállásoltak be a városba. Áprilisban [Bethlen Gábor](https://hu.wikipedia.org/wiki/Bethlen_G%C3%A1bor) [Lugos](https://hu.wikipedia.org/wiki/Lugos" \o "Lugos) felől közeledő, [Székely Mózes](https://hu.wikipedia.org/wiki/Sz%C3%A9kely_M%C3%B3zes)-párti serege és a török és [tatár](https://hu.wikipedia.org/wiki/Tat%C3%A1r) segédcsapatok elől a zsoldosok a vártemplomban kerestek volna menedéket, de a Bányai (Deák) Mihály [királybíró](https://hu.wikipedia.org/w/index.php?title=Kir%C3%A1lyb%C3%ADr%C3%B3&action=edit&redlink=1" \o "Királybíró (a lap nem létezik)) vezette polgárság nemcsak a kapukat zárta be előttük, de utánuk vezette a megérkező támadókat, akik a *Gergya-erdő*ben tizenegy fő kivételével valamennyiüket lemészárolták. [Basta](https://hu.wikipedia.org/wiki/Giorgio_Basta" \o "Giorgio Basta) [augusztus 7](https://hu.wikipedia.org/wiki/Augusztus_7.)-én megtorlásul felakasztatta a királybírót és a városi tanács két tagját. [1628](https://hu.wikipedia.org/wiki/1628)-ban a [Szász Universitas](https://hu.wikipedia.org/w/index.php?title=Sz%C3%A1sz_Universitas&action=edit&redlink=1" \o "Szász Universitas (a lap nem létezik)) ismét kötelezte a várost a paritásos vezetés fenntartására, amely ezután [1848](https://hu.wikipedia.org/wiki/1848)-ig fennmaradt.

[1661](https://hu.wikipedia.org/wiki/1661)-ben [Ali basa](https://hu.wikipedia.org/wiki/Ali_Csengizade) serege fölégette. [1663](https://hu.wikipedia.org/wiki/1663)-ban [I. Apafi Mihály](https://hu.wikipedia.org/wiki/I._Apafi_Mih%C3%A1ly) emelte kollégiumi rangra iskoláját, amelyet korábban [Báthory Gábor](https://hu.wikipedia.org/wiki/B%C3%A1thory_G%C3%A1bor_erd%C3%A9lyi_fejedelem), majd [I. Rákóczi György](https://hu.wikipedia.org/wiki/I._R%C3%A1k%C3%B3czi_Gy%C3%B6rgy) is jelentős adományokkal támogatott. Beiratkozási anyakönyvei [1669](https://hu.wikipedia.org/wiki/1669)-től maradtak ránk. Az iskola [gyulafehérvári](https://hu.wikipedia.org/wiki/Gyulafeh%C3%A9rv%C3%A1r), [marosvásárhelyi](https://hu.wikipedia.org/wiki/Marosv%C3%A1s%C3%A1rhely), [nagyenyedi](https://hu.wikipedia.org/wiki/Nagyenyed), [fogarasi](https://hu.wikipedia.org/wiki/Fogaras) és [székelyudvarhelyi](https://hu.wikipedia.org/wiki/Sz%C3%A9kelyudvarhely) társával együtt az erdélyi református egyház legtekintélyesebb szellemi műhelyeinek sorába tartozott. Tanulói jórészt Hunyad vármegyéből kerültek ki, ahol évszázadokig nem létezett középfokú oktatási intézmény. Hagyományosan nagyszámú román diák látogatta: az 1866/67-es tanévben például a 217 magyar mellett 124 román nemzetiségű tanulót mutattak ki, [1877](https://hu.wikipedia.org/wiki/1877) és [1894](https://hu.wikipedia.org/wiki/1894) között a románok aránya 26% és 43% között, míg a németeké 4% és 9% között mozgott. [Kuun Kocsárd](https://hu.wikipedia.org/w/index.php?title=Kuun_Kocs%C3%A1rd&action=edit&redlink=1" \o "Kuun Kocsárd (a lap nem létezik)) egyházmegyei főgondnok [1868](https://hu.wikipedia.org/wiki/1868)-ban négyezer, [1877](https://hu.wikipedia.org/wiki/1877" \o "1877)-ben ötvenezer forint értékű [úrbéri](https://hu.wikipedia.org/w/index.php?title=%C3%9Arb%C3%A9r&action=edit&redlink=1) kötvényt tett letétbe, melynek kamatait részben a szórványban élő, a magyar nyelvet rosszul vagy egyáltalán nem beszélő Hunyad megyei református gyermekek taníttatására rendelte fordítani. Az iskolát még 1877-ben róla nevezték el *Kún-kollégium*nak.

[1725](https://hu.wikipedia.org/wiki/1725)-ben a [ferencesek](https://hu.wikipedia.org/wiki/Ferencesek) visszaköltöztek a városba és [1730](https://hu.wikipedia.org/wiki/1730)-ban [római katolikus](https://hu.wikipedia.org/wiki/Katolicizmus) egyházközséget hoztak létre. [1726](https://hu.wikipedia.org/wiki/1726)-ban, miután evangélikus szászoknak és református magyaroknak egyazon templomot kellett megosztaniuk, közös [esperességet](https://hu.wikipedia.org/wiki/Esperes) is szerveztek, amelynek két évig református, két évig evangélikus lelkész állt az élén. [1731](https://hu.wikipedia.org/wiki/1731)-ben [ortodox](https://hu.wikipedia.org/wiki/Ortodox_kereszt%C3%A9nys%C3%A9g) népiskolája alakult. Nem sokkal később azonban a város románságának egy része tartósan [görög katolikus](https://hu.wikipedia.org/wiki/Rom%C3%A1n_g%C3%B6r%C3%B6g_katolikus_egyh%C3%A1z) hitre tért.

[1727](https://hu.wikipedia.org/wiki/1727)-ben alapították a város első gyógyszertárát. [1750](https://hu.wikipedia.org/wiki/1750)-ben 474 háztartását jegyezték föl. [1752](https://hu.wikipedia.org/wiki/1752) és [1758](https://hu.wikipedia.org/wiki/1758) között kb. négyszáz [landlert](https://hu.wikipedia.org/w/index.php?title=Landlerek&action=edit&redlink=1" \o "Landlerek (a lap nem létezik)) telepítettek be, de ezek nagy része nemsokára továbbköltözött. [1784](https://hu.wikipedia.org/wiki/1784)-ben a város, a [parasztok](https://hu.wikipedia.org/wiki/Horea-felkel%C3%A9s" \o "Horea-felkelés) bosszújától tartva nem fogadta be a menekülő nemeseket. A [19. század](https://hu.wikipedia.org/wiki/19._sz%C3%A1zad) első felében viszont a Hunyad megyei birtokos nemesség szokásos téli tartózkodási helyévé vált, ahol [1837](https://hu.wikipedia.org/wiki/1837)-ben magyar kaszinót is alapítottak. Az [1841–1842-es erdélyi országgyűlésen](https://hu.wikipedia.org/w/index.php?title=1841%E2%80%931842-es_erd%C3%A9lyi_orsz%C3%A1ggy%C5%B1l%C3%A9s&action=edit&redlink=1) követe, Lészay Dániel a liberális ellenzékhez húzott, ezért a [Szász Universitas](https://hu.wikipedia.org/w/index.php?title=Sz%C3%A1sz_Universitas&action=edit&redlink=1" \o "Szász Universitas (a lap nem létezik)) lemondatta.

[1848](https://hu.wikipedia.org/wiki/1848) tavaszán a város magyar és román lakói közös, uniópárti tüntetést tartottak, melynek éle elsősorban a Szász Universitas ellen irányult. [1849](https://hu.wikipedia.org/wiki/1849). [február 6-án](https://hu.wikipedia.org/wiki/Febru%C3%A1r_6.) [Bem](https://hu.wikipedia.org/wiki/Bem_J%C3%B3zsef) serege rohammal foglalta el, de 7-én vereséget szenvedett a császáriaktól. Az itt vívott harcokban zúzta össze Bem jobb kezének középső ujját egy golyó. [1850](https://hu.wikipedia.org/wiki/1850)-ben kivégezték osztrák születésű forradalmi városparancsnokát, Hauck Lajos honvédőrnagyot. [1851](https://hu.wikipedia.org/wiki/1851)-ben leválasztották a Szászföldről. [1854](https://hu.wikipedia.org/wiki/1854) és [1861](https://hu.wikipedia.org/wiki/1861) között kerületi székhely volt. Ezután másfél évtizedre még feltámasztották [Szászvárosszéket](https://hu.wikipedia.org/wiki/Sz%C3%A1szv%C3%A1rossz%C3%A9k" \o "Szászvárosszék), de [1876](https://hu.wikipedia.org/wiki/1876)-ban [Hunyad vármegyéhez](https://hu.wikipedia.org/wiki/Hunyad_v%C3%A1rmegye) csatolták, amelynek székhelye [Déva](https://hu.wikipedia.org/wiki/D%C3%A9va) maradt. Szászváros [rendezett tanácsú városi](https://hu.wikipedia.org/wiki/Rendezett_tan%C3%A1cs%C3%BA_v%C3%A1ros) címet kapott és járási székhely lett. A városi képviselőtestület nemzetiségi alapon elkülönült „klubokra”: magyarra, románra és szászra oszlott. A [dualista korszak](https://hu.wikipedia.org/wiki/Osztr%C3%A1k%E2%80%93Magyar_Monarchia) elején megkötött megállapodás értelmében a városi tisztségeket arányosan osztották föl a nemzetiségek között és mind a három nemzetiség nyelvét jegyzőkönyvi nyelvvé nyilvánították.  A paktum [1909](https://hu.wikipedia.org/wiki/1909)-ig maradt érvényben.

Mint más többnemzetiségű erdélyi városokban, a nemzetiségi elitek itt is külön-külön alapítottak pénzintézeteket: [1869](https://hu.wikipedia.org/wiki/1869)-ben a szászok *Brooser Vorschussverein,* [1872](https://hu.wikipedia.org/wiki/1872)-ben a magyarok *Szászvárosi Takarékpénztár,* [1886](https://hu.wikipedia.org/wiki/1886)-ban pedig a románok *Ardeleana* néven. A [20. század](https://hu.wikipedia.org/wiki/20._sz%C3%A1zad) kezdetére utcáit jó minőségű utcakő fedte, a közvilágítást villannyal biztosították, a főteret és a fontosabb utcákat fásították, a város szélén gondozott közpark épült, kórház, gőzfürdő és [1907](https://hu.wikipedia.org/wiki/1907)-től uszoda működött benne. [1911](https://hu.wikipedia.org/wiki/1911)-ben hat újságja jelent meg, csupán eggyel kevesebb, mint [Nagyszebennek](https://hu.wikipedia.org/wiki/Nagyszeben). A leghosszabb ideig a magyar nyelvű *Szászváros*t adták ki ([1896](https://hu.wikipedia.org/wiki/1896) és [1914](https://hu.wikipedia.org/wiki/1914) között), a legnagyobb jelentőségre azonban két rövidebb életű, román nyelvű kiadvány tett szert: a Ioan Mihu földbirtokos és Ioan Moța ortodox esperesáltal szerkesztett *Libertatea* ([1902](https://hu.wikipedia.org/wiki/1902)–[1912](https://hu.wikipedia.org/wiki/1912)), a [Román Nemzeti Párt](https://hu.wikipedia.org/w/index.php?title=Rom%C3%A1n_Nemzeti_P%C3%A1rt&action=edit&redlink=1" \o "Román Nemzeti Párt (a lap nem létezik)) [Aurel Vlad](https://hu.wikipedia.org/wiki/Aurel_Vlad" \o "Aurel Vlad) szászvárosi ügyvéd vezette aktivista, fiatalokból álló csoportjának szócsöve és a Sebastian Bornemisa könyvkereskedő és nyomdász által szerkesztett *Cosinzeana* ([1911](https://hu.wikipedia.org/wiki/1911)–[1914](https://hu.wikipedia.org/wiki/1914)), a századelő [Magyarországán](https://hu.wikipedia.org/wiki/Magyarorsz%C3%A1g) a [Luceafărul](https://hu.wikipedia.org/w/index.php?title=Luceaf%C4%83rul&action=edit&redlink=1" \o "Luceafărul (a lap nem létezik)) mellett a legnívósabb román irodalmi lap (többek közt [Ion Agârbiceanu](https://hu.wikipedia.org/wiki/Ion_Ag%C3%A2rbiceanu), [Ilarie Chendi](https://hu.wikipedia.org/wiki/Ilarie_Chendi" \o "Ilarie Chendi), [Aron Cotruș](https://hu.wikipedia.org/w/index.php?title=Aron_Cotru%C8%99&action=edit&redlink=1" \o "Aron Cotruș (a lap nem létezik)), [Victor Eftimiu](https://hu.wikipedia.org/w/index.php?title=Victor_Eftimiu&action=edit&redlink=1) és [Liviu Rebreanu](https://hu.wikipedia.org/wiki/Liviu_Rebreanu" \o "Liviu Rebreanu) írásait közölte).

A [Ceaușescu](https://hu.wikipedia.org/wiki/Nicolae_Ceau%C8%99escu" \o "Nicolae Ceaușescu)-korszakban mint a [dák](https://hu.wikipedia.org/wiki/D%C3%A1kok) királyok fővárosához legközelebb fekvő város tett szert szimbolikus jelentőségre. Municípiumi rangot [1995](https://hu.wikipedia.org/wiki/1995)-ben kapott.

Gazdaság

* A szászvárosi gyógynövény-feldolgozást Faragó András gyógyszerész teremtette meg, aki [1908](https://hu.wikipedia.org/wiki/1908)-ban költözött a városba és felesége révén [1910](https://hu.wikipedia.org/wiki/1910)-ben megörökölte a városi gyógyszertárat. Hivatásszerűen gyűjtötte a gyógynövényekkel kapcsolatos népi ismereteket és vizsgálta őket laboratóriumában. [1929](https://hu.wikipedia.org/wiki/1929)-ben tizenöt fővel megalapította a *Digitalis* szövetkezetet, az első, gyógynövények termesztésével és gyógyteák készítésével foglalkozó vállalkozást Romániában. Az üzem a szocializmus idején a *Plapaf* állami vállalathoz tartozott. 100%-ban román tőkével privatizálták és a legjelentősebb szereplő a gyógyteák romániai piacán.
* A szintén sok évtizedes hagyományú bőrfeldolgozást ma két, olasz érdekeltségű bőrgyár képviseli.
* A japán [Sumitomo Csoport](https://hu.wikipedia.org/w/index.php?title=Sumitomo_Csoport&action=edit&redlink=1" \o "Sumitomo Csoport (a lap nem létezik)) [2003](https://hu.wikipedia.org/wiki/2003)-ban alapított üzeme elektromos kábeleket gyárt.
* Az olasz Saeco cég szintén 2003-ban létesítette szászvárosi üzemét Sogeco Romania Srl néven, amely kávéfőző gépeket gyárt.
* A várostól nyugatra, egy volt katonai objektumban [2009](https://hu.wikipedia.org/wiki/2009)-ben katonai témájú kalandparkot alakítottak ki. Mellette gyógyfürdő is működik.

Oktatás

A városban két középfokú oktatási intézmény működik. Az Aurel Vlaicu Nemzeti Kollégiuma volt református kollégium 1901-ben épült reprezentatív „új” épületében, a Nikolaus Olahus Iskolacsoport pedig a volt állami polgári leányiskola 1900-ból való épületében.

Nevezetességek

* A szászvárosi várat tulajdonképpen a [református](https://hu.wikipedia.org/wiki/Sz%C3%A1szv%C3%A1rosi_reform%C3%A1tus_templom) és az [evangélikus](https://hu.wikipedia.org/wiki/Sz%C3%A1szv%C3%A1rosi_evang%C3%A9likus_templom) templom alkotja, amelyeket egy három bástyával és három saroktoronnyal erősített közös védőfal vesz körül. A református templom egy [12](https://hu.wikipedia.org/wiki/12._sz%C3%A1zad)–[13. századi](https://hu.wikipedia.org/wiki/13._sz%C3%A1zad) korábbi helyén a [15. században](https://hu.wikipedia.org/wiki/15._sz%C3%A1zad)(mai tornya egy földrengés után [1840](https://hu.wikipedia.org/wiki/1840)–[43](https://hu.wikipedia.org/wiki/1843)-ban), a mellette álló evangélikus templom [1820](https://hu.wikipedia.org/wiki/1820) és [1823](https://hu.wikipedia.org/wiki/1823" \o "1823) között (tornya [1839](https://hu.wikipedia.org/wiki/1839)–[1842](https://hu.wikipedia.org/wiki/1842)-ben) épült. Utóbbi elkészültére a két felekezet közötti viták miatt került sor, addig ugyanis magyar reformátusok és szász evangélikusok közösen használták a mai református templomot. A református templomban állították fel [Kuun Kocsárd](https://hu.wikipedia.org/w/index.php?title=Kuun_Kocs%C3%A1rd&action=edit&redlink=1" \o "Kuun Kocsárd (a lap nem létezik)) és [Kuun Géza](https://hu.wikipedia.org/wiki/Kuun_G%C3%A9za" \o "Kuun Géza) eredetileg a kollégium új épülete előtt állt mellszobrát. A védőfalakat a [14. század](https://hu.wikipedia.org/wiki/14._sz%C3%A1zad) első felében emelték. A két templomtól keletre az [1990-es években](https://hu.wikipedia.org/wiki/1990-es_%C3%A9vek) [11. századi](https://hu.wikipedia.org/wiki/11._sz%C3%A1zad) kör alaprajzú kápolna alapfalait tárták fel. A vár kapuját egyelőre csupán istentiszteletek alkalmával nyitják ki.
* A közelben álló néprajzi múzeum a környék román népművészetét mutatja be.
* [Ferences](https://hu.wikipedia.org/wiki/Ferencesek) templom és kolostor. A városban élő ferencesekről az első adat [1260](https://hu.wikipedia.org/wiki/1260)-ból való, [1344](https://hu.wikipedia.org/wiki/1344)-ben pedig [beginaháza](https://hu.wikipedia.org/wiki/Begin%C3%A1k" \o "Beginák) is volt. [1302](https://hu.wikipedia.org/wiki/1302)-ben az erdélyi [custodia](https://hu.wikipedia.org/w/index.php?title=Custodia&action=edit&redlink=1" \o "Custodia (a lap nem létezik)) székhelye. A mai templom elődjét a [14. században](https://hu.wikipedia.org/wiki/14._sz%C3%A1zad" \o "14. század) építették. A [reformáció](https://hu.wikipedia.org/wiki/Reform%C3%A1ci%C3%B3) után főként az [unitáriusok](https://hu.wikipedia.org/wiki/Unit%C3%A1rius_vall%C3%A1s) használták, majd [1661](https://hu.wikipedia.org/wiki/1661) és [1730](https://hu.wikipedia.org/wiki/1730) között romosan állt. [1725](https://hu.wikipedia.org/wiki/1725)-ben települtek vissza a szerzetesek és 1730-ban szervezték újjá a [római katolikus](https://hu.wikipedia.org/wiki/Katolicizmus) egyházközséget. Ez idő tájt építették újjá kolostorukat és a templomot. Utóbbit [1880](https://hu.wikipedia.org/wiki/1880)-ban bővítették. A kolostorban [1999](https://hu.wikipedia.org/wiki/1999)-ben kezdte meg működését a [Dévai Szent Ferenc Alapítvány](https://hu.wikipedia.org/wiki/D%C3%A9vai_Szent_Ferenc_Alap%C3%ADtv%C3%A1ny) Szent Erzsébet Gyermekotthona.
* A református kollégium [1847](https://hu.wikipedia.org/wiki/1847)-ben épült „régi” épületében a városi kórház, az [1901](https://hu.wikipedia.org/wiki/1901)-ben épült „új” épületben az Aurel Vlaicu Nemzeti Kollégium működik. Szintén műemlék az [1900](https://hu.wikipedia.org/wiki/1900)-ból való volt leánypolgári, ma Nikolaus Olahus Iskolacsoport.
* Az Istenanya elszenderülése [ortodox](https://hu.wikipedia.org/wiki/Ortodox_kereszt%C3%A9nys%C3%A9g) templom a belváros szélén, a [Szászsebes](https://hu.wikipedia.org/wiki/Sz%C3%A1szsebes) felé vezető országút jobb oldalán áll. Stílusa jellemző a környék ortodox templomaira. Maga a templom vagy [1701](https://hu.wikipedia.org/wiki/1701)–[1705](https://hu.wikipedia.org/wiki/1705) körül (amint a szentély falába épített feliratos kövön olvasható) vagy [1780](https://hu.wikipedia.org/wiki/1780)-ban, faerkélyes tornya [1873](https://hu.wikipedia.org/wiki/1873)-ban épült.
* Az [1878](https://hu.wikipedia.org/wiki/1878) körül épült volt [neológ](https://hu.wikipedia.org/wiki/Neol%C3%B3gia) zsinagóga a vár keleti oldalánál található.

Források

1. "x" a telefonszolgáltatót jelöli: 2–[Telekom](https://hu.wikipedia.org/w/index.php?title=Telekom_(Rom%C3%A1nia)&action=edit&redlink=1), 3–RDS
2. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-71f49f2463186898cc435ca9ae00ce2f57ab1cdc_2-0) *[Populaţia stabilă pe judeţe, municipii, oraşe şi localităti componenete la RPL\_2011](http://www.recensamantromania.ro/rezultate-2/)* (román nyelven). Nemzeti Statisztikai Intézet. (Hozzáférés: 2014. február 4.)
3. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-3) [Draskóczy István: Az erdélyi Szászföld demográfiai helyzete a 16. század elején.](http://www.epa.oszk.hu/00900/00979/00017/01draskoczy.htm" \l "_ednref79)*[Erdélyi Múzeum,](http://www.epa.oszk.hu/00900/00979/00017/01draskoczy.htm" \l "_ednref79)*[1999, 1–2.](http://www.epa.oszk.hu/00900/00979/00017/01draskoczy.htm" \l "_ednref79)
4. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-4) Binder Pál: *Közös múltunk.* Bukarest, 1982.
5. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-5) [Zoványi Jenő](https://hu.wikipedia.org/wiki/Zov%C3%A1nyi_Jen%C5%91" \o "Zoványi Jenő): [*Magyarországi protestáns egyháztörténeti lexikon.*](http://digit.drk.hu/?m=lib&book=3&p=1364) Szerk. Ladányi Sándor. 3. jav., bőv. kiadás. Budapest: Magyarországi Református Egyház Zsinati Irodája. 1977. [ISBN 9637030158](https://hu.wikipedia.org/wiki/Speci%C3%A1lis:K%C3%B6nyvforr%C3%A1sok/9637030158)
6. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-6) [Ősz Sándor Előd](https://hu.wikipedia.org/wiki/%C5%90sz_S%C3%A1ndor_El%C5%91d): *A Szászvárosi Református Kollégium diáksága 1669–1848.*Kolozsvár, 2006
7. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-7) Dósa Dénes: *A szászvárosi ev. ref. Kún-kollegium története.* Szászváros, 1897, 16. o.
8. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-8) *A vallás- és közoktatásügyi m. kir. ministernek a közoktatás 1870. és 1871. évi állapotáról szóló s az országgyűlés elé terjesztett jelentése 1872.* Budán, 1872, mell.
9. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-9) Simon Ferenc: A szászvárosi Kún-kollegium története 1878–1895.= *A szászvárosi ev. ref. története az 1894–95 tanévről.* Szászváros, 1895, 52–82. o.
10. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-10) Dósa, *i. m.,* 126. és 134–136. o.
11. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-11) [Péter H. Mária: *Az erdélyi gyógyszerészet magyar vonatkozásai.* Kolozsvár, 2002, 34. o.](http://mek.niif.hu/02700/02752/02752.pdf)
12. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-12) Kuun Géza: Gyermekéveim. *Erdélyi Muzeum,* 1904, 545. o.
13. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-13) [Köpeczi Béla (főszerk.):](http://www.elib.hu/02100/02109/html/516.html)*[Erdély története.](http://www.elib.hu/02100/02109/html/516.html)*[Bp., 1986](http://www.elib.hu/02100/02109/html/516.html)
14. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-14) Libertatea, 1909, 38. sz.
15. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-15) Ioan Mihu: *Spicuiri din gândurile mele politice, culturale, economice.* Sibiu, 1938, 473.
16. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-16) Moța Szászvárosban született fia, Ionel Moța [vasgárdista](https://hu.wikipedia.org/wiki/Vasg%C3%A1rda) önkéntesként a nacionalisták oldalán esett el a [spanyol polgárháborúban](https://hu.wikipedia.org/wiki/Spanyol_polg%C3%A1rh%C3%A1bor%C3%BA), halála után pedig a mozgalom jelképes alakjai közé került.
17. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-17) Boros Fortunát: *Az erdélyi ferencrendiek.* Cluj-Kolozsvár, 1927, 30. o.
18. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-18) [A Dévai Szent Ferenc Alapítvány webhelye](http://www.devaigyerek.hu/)
19. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-19) Frojimovics Kinga: *Neológ (kongresszusi) és status quo ante rabbik Magyarországon 1869-től napjainkig.* Budapest, 2008, 112–3. o.
20. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-20) Ősz Sándor Előd, *i. m.*
21. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-21) [www.faresbiovital.ro](http://www.faresbiovital.ro/)
22. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-22) [www.sews-e.com](http://www.sews-e.com/)
23. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-23) [goliath.ecnext.com](http://goliath.ecnext.com/coms2/gi_0199-2805510/SOGECO-INVESTS-IN-ROMANIAN-COFFEE.html)
24. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-24) [Céginformáció](http://www.totalfirme.com/463494/SOGECO-ROMANIA-SRL)
25. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-25) [A komplexum honlapja](http://arsenalpark.com/) (angolul)
26. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-26) [www.colegiulavlaicu.ro](http://www.colegiulavlaicu.ro/)
27. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-27) [(archivált változat)](https://web.archive.org/web/20090123230300/http:/nicolaeolahus.3x.ro/Istoric/Istoric.htm)
28. [Ugrás fel↑](https://hu.wikipedia.org/wiki/Sz%C3%A1szv%C3%A1ros#cite_ref-28) [Replica, 2007. január 25–31.](http://www.replicahd.ro/images/replica220/real3.htm)

Testvérvárosok

* [Izrael](https://hu.wikipedia.org/wiki/F%C3%A1jl:Flag_of_Israel.svg) [Rahat](https://hu.wikipedia.org/w/index.php?title=Rahat_(Izrael)&action=edit&redlink=1" \o "Rahat (Izrael) (a lap nem létezik)), [Izrael](https://hu.wikipedia.org/wiki/Izrael)
* [Franciaország](https://hu.wikipedia.org/wiki/F%C3%A1jl:Flag_of_France.svg) [Fenouillet](https://hu.wikipedia.org/wiki/Fenouillet_(Haute-Garonne)" \o "Fenouillet (Haute-Garonne)), [Franciaország](https://hu.wikipedia.org/wiki/Franciaorsz%C3%A1g)
* [Moldova](https://hu.wikipedia.org/wiki/F%C3%A1jl:Flag_of_Moldova.svg) [Criuleni](https://hu.wikipedia.org/w/index.php?title=Criuleni&action=edit&redlink=1" \o "Criuleni (a lap nem létezik)), [Moldova](https://hu.wikipedia.org/wiki/Moldova)
* [Hollandia](https://hu.wikipedia.org/wiki/F%C3%A1jl:Flag_of_the_Netherlands.svg) [Sliedrecht](https://hu.wikipedia.org/w/index.php?title=Sliedrecht&action=edit&redlink=1" \o "Sliedrecht (a lap nem létezik)), [Hollandia](https://hu.wikipedia.org/wiki/Hollandia)
* [Németország](https://hu.wikipedia.org/wiki/F%C3%A1jl:Flag_of_Germany.svg) [Helmstedt](https://hu.wikipedia.org/wiki/Helmstedt" \o "Helmstedt), [Németország](https://hu.wikipedia.org/wiki/N%C3%A9metorsz%C3%A1g)
* [Jordánia](https://hu.wikipedia.org/wiki/F%C3%A1jl:Flag_of_Jordan.svg) [Gerasza](https://hu.wikipedia.org/w/index.php?title=Gerasza&action=edit&redlink=1" \o "Gerasza (a lap nem létezik)), [Jordánia](https://hu.wikipedia.org/wiki/Jord%C3%A1nia)